બિહારની ચૂંટણીના અનુભવને લક્ષમાં રાખીને આ ચૂંટણીઓમાં વડા પ્રધાનની રેલીઓની સંખ્યા મર્યાદિત રહેવાની છે. બિહારની ચૂંટણીમાં ભાજપના પ્રતિકાર માટે મહાગઠબંધન રચાયું હતું અને ભવ્ય સફળતા મેળવી હતી, પરંતુ બિહાર જેવું સ્વાભાવિક ચૂંટણી જોડાણ આ ચારમાંથી એક પણ રાજ્યમાં શક્ય બન્યું નથી. તામિલનાડુમાં ડીએમકે અને કોંગ્રેસ સાથે મળીને ચૂંટણી લડશે એ વાત સાચી, પરંતુ અહીં પણ એક તબક્કે ડીએમકેએ કોંગ્રેસ સાથે ચૂંટણી જોડાણનો ઇનકાર કરી દીધો હતો.